kardosdrur/scandi-wiki huggingface dataset:
17 minutter Grønland

17 minutter Grønland er en dansk dokumentarfilm fra 1967 instrueret af Jørgen Roos efter manuskript af Palle Koch.

Handling 
Hvor ligger Grønland? Hvordan ser landet egentlig ud? Hvem bor der? Hvordan er tilværelsen der? Disse og lignende spørgsmål søger filmen at give svar på ved at skildre liv og natur rundt omkring i Grønland i dag, i vestkystens udviklingsbyer, på østkystens mindre udviklede bopladser og på den store Thule-base helt i nord. Filmen skulle derved bidrage til at placere og definere Grønland på verdenskortet og i bevidstheden hos udlændinge og danskere.

Referencer

Eksterne henvisninger 
 

Grønland
Danske film fra 1967
Dokumentarfilm fra Danmark
Hvordan de danser

Hvordan de danser er en dansk dokumentarfilm fra 2008 med instruktion og manuskript af Jesper Ravn.

Handling 
Filmen handler om almindelige mennesker, der er gode til at danse. Ikke salsa, charleston eller breakdance, men deres egen hjemmestrikkede dans, sådan som mange mennesker danser til fest eller foran radioen hjemme i stuen. Filmen er et studie af mennesket, som det udtrykker sig, når det giver sig hen.

Referencer

Eksterne henvisninger 
 

Danske film fra 2008

Dokumentarfilm fra Danmark
6 billeder af en dom...alderdom

6 billeder af en dom...alderdom er en dansk dokumentarfilm fra 1985 instrueret af Ib Makwarth efter manuskript af Tage Voss.

Handling 
Hvordan er det at blive gammel i 80'ernes Danmark? Filmen sætter spørgsmålet til debat ved at give korte portrætter af seks mennesker - fra arbejdsmanden i slumkvarteret til kontorchefen, der er rask og rørig.

Referencer

Eksterne henvisninger 
 

Danske film fra 1985

Dokumentarfilm fra Danmark
Film om alderdom
Værker om Danmark
Marionetter (film fra 1993)

Marionetter er en eksperimentalfilm instrueret af Jesper Troest efter manuskript af Jesper Troest.

Handling 
Hvordan fægter man med brændende tændstikker på kanten af dødens dal? Måske er det hvad betjenten føler, da han konfronteres med sine fortidige "kammerater", en bande parat til at begå det største røveri i Danmarkshistorien og for hvad? Ideologien brister, våbnene taler og liv har meget lav pris i denne historie, baseret på røveriet mod Købmagergades Postkontor.

Referencer

Eksterne henvisninger 
 

Danske film fra 1993
Eksperimentalfilm fra Danmark
De forbandede tegninger

De forbandede tegninger er en dansk dokumentarfilm fra 2007, der er instrueret af Karsten Kjær efter eget manuskript. Filmen er en ud af i alt ti internationale dokumentarfilm i serien Why Democracy?, der tager pulsen på demokratiet kloden rundt.

Handling 
Hvordan gik det til, at 12 tegninger af profeten Muhammed i 2005 kastede Danmark ud i en konflikt med hele den muslimske verden? I dokumentarfilmen tager Karsten Kjær på en personlig rejse rundt i Europa og Mellemøsten for at finde hovedkræfterne bag Muhammed-krisen. Han møder blandt andet en dansk statsminister, som ikke vil gå på kompromis med ytringsfriheden, en imam fra Aarhus, som vækker protesterne i sit hjemland Libanon, en islamisk politisk leder, som kræver forbud i FN mod blasfemi - og til slut i Iran en professionel demonstrant, som med præstestyrets velsignelse angriber den danske ambassade. Han og flere andre ser i filmen for første gang de tegninger, som de demonstrerede imod.

Referencer

Eksterne henvisninger 
 

Danske film fra 2007

Islam
Dokumentarfilm fra Danmark
Den onde cirkel (dokumentarfilm)

Den onde cirkel er en dansk dokumentarfilm fra 1999 med instruktion og manuskript af David Fox.

Handling 
Hvordan kan det være, at forældre påfører deres børn den samme smerte, som de selv har oplevet? I generation efter generation. En kvinde, der har været udsat for incest, fortæller om sine oplevelser, om forholdet til sine forældre og til sin datter, der også har været udsat for overgreb. En mand fortæller om den alkoholisme, han har arvet fra sin far, og om sin kamp for at komme ud af den.

Referencer

Eksterne henvisninger 
 

Danske film fra 1999

Dokumentarfilm fra Danmark
Jeg skal ha' briller

Jeg skal ha' briller er en dansk børnefilm fra 1969, der er instrueret af Thomas Winding efter manuskript af Lulu Gauguin.

Handling 
Hvordan ser storbyen ud for en lille pige, der trænger til briller - og efter hun har fået dem.

Referencer

Eksterne henvisninger 
 

Danske film fra 1969

Børnefilm fra Danmark
Briller
Under trækronernes skjul

Under trækronernes skjul er en børnefilm instrueret af Frank Wenzel efter eget manuskript.

Handling 
Hvorledes nogle større fugle skaffer føde til sig selv og deres unger; duehøg, hvepsevåge og sort stork. Den stribede grævling dukker frem for at kaste et blik på jagtscenerne.

Referencer

Eksterne henvisninger 
 

Danske film fra 1971
Børnefilm fra Danmark
Ordet fanger

Ordet fanger er en dokumentarfilm instrueret af Helle Hansen efter manuskript af Helle Hansen.

Handling 
Hvornår ophører et menneske, der er født i Danmark, taler flydende dansk og har dansk pas og statsborgerskab, med at være vores medborger? Hvad sker der, hvis vi nægter at acceptere et andet menneske som et medmenneske? Har ord konsekvenser? Det er nogle af de spørgsmål instruktøren, Helle Hansen rejser i debatfilmen, Ordet Fanger. Den handler om retorikken i udlændingedebatten som den har udviklet sig de sidste 25 år. Det, som dengang kun blev sagt af mennesker på den yderste højrefløj, er i dag almindeligt at sige blandt politikere henover midten i dansk politik. Tonen er blevet skærpet og grænser for hvad man anstændigvis kan tillade sig at sige om andre mennesker, har flyttet sig voldsomt. Filmen dykker tilbage gennem 25 års arkivoptagelser og trækker skræmmende spor op i den offentlige debat, hvor man stort set uimodsagt kan sige alt om andre mennesker. Og instruktøren stiller spørgsmålet: Skal vi acceptere det?

Referencer

Eksterne henvisninger 
 

Danske film fra 2012

Dokumentarfilm fra Danmark
Håbets havn

Håbets havn er en dansk dokumentarfilm fra 2012, der er instrueret af Magnus Gertten efter manuskript af ham selv og Jesper Osmund.

Handling 
Filmen begynder sin fortælling om 2. Verdenskrig dér, hvor de fleste beretninger om krigen slutter, nemlig ved befrielsen. Det er en film, som handler om, hvad det betyder for mennesker, der som børn undslap krigen med livet i behold - hvad det betyder at have haft så voldsom en oplevelse. Filmen er båret af håb og glæde, og den kaster lys over en helt særlig epoke, samtidig med at give indsigt i, hvad det vil sige at komme videre efter et liv som forfulgt.

Referencer

Eksterne henvisninger 
 

Danske film fra 2012

Film fra Danmark (administrationskategori)
Dokumentarfilm fra Danmark
Det forkerte mord

Det forkerte mord er en dansk dokumentarfilm fra 2006, der er skrevet og instrueret af Lasse Spang Olsen og Mikael Hylin.

Handling 
Journalisten Mikael Hylin forsøger at finde sandheden om mordet på Oluf Palme. Hvem myrdede Sveriges statsminister den 28. februar 1986? Og hvorfor skulle Palme dø? Ved hjælp af arkivmateriale og interviews med centrale vidner fra mordnatten fortæller filmen en overraskende historie. To centrale personer fra det stockholmske narkomiljø antyder begge, at de ligger inde med viden om, hvad der i virkeligheden skete for 20 år siden. Men de vælger deres ord med omhu, for sandheden forbinder sig til en magtfuld person inden for narkomiljøet og sætter samtidig spørgsmålstegn ved politiets efterforskning. Gennem sin montage argumenterer filmen for teorien om, at Palme blot var den forkerte mand på det forkerte sted - og at den dødbringende kugle i virkeligheden var tiltænkt en helt anden.

Referencer

Eksterne henvisninger 
 

Danske film fra 2006
Dokumentarfilm fra Danmark
Forsmåelse

Forsmåelse er en dansk dokumentarfilm fra 1995, der er instrueret af Søren Fauli efter manuskript af ham selv og Lars Kjeldgaard.

Handling 
Søren Fauli borer i oplevelsen af at blive afvist og vraget. Han går i kødet på medieverdenens pampere og de kolleger, der løber med de laurbær, der burde tilkomme ham.

Referencer

Eksterne henvisninger 
 

Danske film fra 1995

Dokumentarfilm fra Danmark
Film instrueret af Søren Fauli
Åsyn - Åsted

Åsyn - Åsted er en eksperimentalfilm instrueret af Ane Mette Ruge efter manuskript af Ane Mette Ruge.

Handling 

I »Åsyn - Åsted« bruger Ane Mette Ruge et endoskop til at udforske det indre af lommer, sko, porcelænsfigurer o.a. Sammen med stillestående billeder af stejle, øde fjeldtoppe og drivende skyer danner disse nærbilleder af det hidtil usete rammen om en række tekster. Teksterne handler (som titlen antyder), om det sted, hvor noget er sket (åsted), og om det vi ikke kan kende (Guds åsyn). Fælles for de to begreber er idéen om, at noget - det væsentligste - er skjult for os. Gennem ultranærbilleder, f.eks. af en finger der dyppes i vand, bliver hverdagslige ting fremmede og ukendte. Deres skjulte forestillingsindhold vækkes og kontrasteres med billeder af uindtagelig, selvberoende natur. Det er en billedkunstnerisk orienteret video, der handler om det umulige blik - verdens, naturens eller Guds åsyn. Et sådant blik, der ser og véd, hvad der sker på åstedet og i klipperevnen samtidig, er det »fantasme« Ane Mette Ruge ironisk og nysgerrigt sætter op overfor menneskets nærsynethed.

Referencer

Eksterne henvisninger 
 

Danske film fra 1992

Eksperimentalfilm fra Danmark
I Fridtjof Nansens fodspor over Indlandsisen

I Fridtjof Nansens fodspor over Indlandsisen er en dansk ekspeditionsfilm fra 1988, der er instrueret af Michael Haslund-Christensen efter manuskript af Susanne Bier.

Handling 
I 1888 ledte nordmanden Fridtjof Nansen på ski den første ekspedition over den grønlandske indlandsis. 100 år efter i 1988 tog fire unge nordmænd og et filmhold udfordringen op og gjorde ham kunsten efter. Med udgangspunkt i de samme forudsætninger lavede de en nøjagtig kopi af Nansens tur. I fire etaper og over 500 km følger et lille filmhold med instruktør Michael Haslund-Christensen og fotograf Morten Søborg som kernen, den barske tur, hvor kunsten er at undgå gletchersprækkerne, holde varmen og få provianten til at holde.

Referencer

Eksterne henvisninger 
 

Danske film fra 1988

Ekspeditionsfilm fra Danmark
Magten over havet

Magten over havet er en kortfilm instrueret af Michael Schmidt-Olsen efter manuskript af Crant Eustace.

Handling 
I 1912 bliver verdens første oceangående dieselskib M/S Selandia konstrueret. Hjernerne bag er Rudolf Diesel og Ivar Knudsen med opfindelsen af den revolutionerende dieselmotor til skibe. Sammen med H.N. Andersen, stifteren af ØK, skaber de M/S Selandia og en ny æra begynder. Skibet bliver hyldet, hvor end i verden det kommer frem, og de tre mænd bag skibet ser hurtigt deres enorme succes. Men i årenes løb efter Selandias søsættelse dør to af skaberne, Rudolf Diesel og Ivar Knudsen, under mystiske omstændigheder. Selandia var en revolution omgivet af mystik.

Referencer

Eksterne henvisninger 
 

Danske film fra 2012

Kortfilm fra Danmark
Cotton Club girl

Cotton Club girl er en dansk portrætfilm fra 2002 med instruktion og manuskript af Mariella Harpelunde Jensen.

Handling 
I 1920'erne og 30'ernes New York dansede Juanita Boisseau på den legendariske natklub The Cotton Club. I dag er Juanita 89 år gammel, og hun bor stadig i sin lejlighed i Harlem, få gader fra hjørnet, hvor The Cotton Club engang var centrum for den ypperste underholdning i Amerika. Juanita arbejdede med verdensnavne som Duke Ellington og Louis Armstrong, men hendes eget liv var ikke så glamourøst. Juanitas små stuer er fyldt med minder, stemninger og historier fra et liv med æggende dans, som hun stadig udøver. Den vodka-drikkende Juanita har stadig smukke ben, og når musikken spiller, kan ingen holde hende tilbage. Filmen tegner et portræt af et menneske, som skulle have været en abort. Juanita stræbte efter rigdom og berømmelse - og har båret livet med en tankevækkende styrke og stolthed.

Referencer

Eksterne henvisninger 
 

Danske film fra 2002

Portrætfilm fra Danmark
1952 C/-og en skibskatastrofe

1952 C/-og en skibskatastrofe er en dansk eksperimentalfilm fra 1992 med instruktion og manuskript af Niels Lomholt.

Handling 
I 1952 forliser "Det skæve skib, The Flying Enterprise" i en orkan sydvest for Irland. Sidste mand ombord er kaptajn Kurt Carlsen. Han udråbes til helt i den vestlige verden. Trekvart mio. mennesker hylder ham i New York, tusinder i Danmark. Dette er de historiske fakta bag videoen - ikke en dokumentarfilm, men historien set meget personligt. "Flying Enterprise" sejlede med nukleart materiale!

Referencer

Eksterne henvisninger 
 

Danske film fra 1992

Eksperimentalfilm fra Danmark
Epidemien

Epidemien er en dansk dokumentarfilm fra 2001, der er skrevet og instrueret af Niels Frandsen. Filmen vandt National Grand Prix ved Odense International Film Festival 2001.

Handling 
I 1952 rasede den store polioepidemi hen over Danmark. Mere end 6.000 mennesker blev syge, heraf de fleste børn. Filminstruktøren Niels Frandsen var 1 år gammel, da han blev ramt i hofte og ben. I dette poetiske filmessay vender han tilbage til den skelsættende periode, som han ikke kan huske, men heller aldrig vil glemme. Ved hjælp af familiemedlemmer og arkivfilm sættes ord og billeder på en personlig beretning, der samtidig er et stykke Danmarkshistorie. Polio - eller børnelammelse - er en virus. Den angriber de nervecentre i rygmarven, som styrer musklerne. Rammes lungemuskulaturen, er sygdommen dødelig. I dag er polio udryddet i Danmark, men der lever stadig mange tusinde mennesker med mén efter sygdommen.

Referencer

Eksterne henvisninger 
 

Danske film fra 2001

Epidemiologi
Dokumentarfilm fra Danmark
Svendborg-tillidsmænd

Svendborg-tillidsmænd er en dokumentarfilm instrueret af Peter Bergh efter manuskript af Peter Bergh.

Handling 
I 1971 blev en tillidsmand på Svendborg Værft fyret. Det var dråben der fik bægeret til at flyde over og 6 tillidsmænd på Svendborg Værft nedlagde deres hverv. I filmen gør de rede for hændelserne.

Referencer

Eksterne henvisninger 
 

Danske film fra 1972

Dokumentarfilm fra Danmark
Til vi ses

Til vi ses er en kortfilm instrueret af Alfred Nguyen efter eget manuskript.

Handling 
I 1975 overtog det kommunistiske styre i Nordvietnam magten i Sydvietnam og Vietnam blev genforenet efter 20 års separation. I årene efter flygtede flere hundredetusinde mennesker og mange endte som bådflygtninge i deres søgen efter nyt liv uden undertrykkelse. Vores hovedperson og hans familie er blandt disse.

Referencer

Eksterne henvisninger 
 

Danske film fra 2008

Kortfilm fra Danmark
Børnehavebørn

Børnehavebørn er en dokumentarfilm instrueret af Lise Roos efter eget manuskript.

Handling 
I 1983 lavede Lise Roos filmen Kan man klippe i vand?. I samarbejde med en børnehave lavede instruktøren et eksperiment, hvor det stramme tidsskema og legetøjet blev fjernet. I en periode oplevede børn og pædagoger hverdagen på en ny måde. I forlængelse af filmen lavede instruktøren fire kortere, tematiske film: »Samspil. 10 situationer med børn og voksne«, »Far, mor og børn. Noget om rollelege«, »Tumlerier. Et studie i bevægelse« samt »Thomas og hans tempo. Et udviklingsforløb«. Disse fire film er her samlet på video.

Referencer

Eksterne henvisninger 
 

Danske film fra 1983

Dokumentarfilm fra Danmark
Next stop Sovjet

Next stop Sovjet er en dokumentarfilm instrueret af Prami Larsen efter manuskript af Prami Larsen, Rikke Detlefsen.

Handling 
I 1989 sendte den skandinaviske ungdomskampagne Next Stop 3.500 unge til Sovjet. 15 videohold fulgte med og fortalte deres oplevelser fra Brest, Tallin, Leningrad, Tjernobyl, Semipalatinsk, Komi og Moskva. Videoen her er både historien om Next Stop Sovjet, sammenstødet mellem russisk og skandinavisk kultur og billedet af Sovjet i opbrud, fortalt i et ekspressivt videosprog.

Referencer

Eksterne henvisninger 
 

Danske film fra 1991

Sovjetunionen
Dokumentarfilm fra Danmark
Godnathistorier fra ondskabens akse

Godnathistorier fra ondskabens akse er en dokumentarfilm instrueret af Vibeke Bryld efter manuskript af Dola Bonfils.

Handling 
I 2002 brugte George W. Bush for første gang begrebet ondskabens akse i en tale til at definere en række lande, der mentes at være hjemsted for terror. Landene var Irak, Iran og Nordkorea. Bush er væk, men sproget har sat sine spor. I filmen besøger seerne en familie fra hvert af de tre lande, i skumringstimen, når det er tid at fortælle godnathistorier. Gennem barnlige papbyer bevæger filmen ind ind i et rum mellem politisk agitation og eventyr, der åbner sig, når fortællingerne mellem børn og voksne udfolder sig. Det hele smelter sammen til én lang skumringsfortælling om kærlighed, retfærdighed, skønhed og i sidste instans godt og ondt. Det er en film om fortællinger, der skaber sammenhold, splid, frygt og tryghed.

Referencer

Eksterne henvisninger 
 

Danske film fra 2011

Dokumentarfilm fra Danmark
Aotr - Artists on the road

Aotr - Artists on the road er en dokumentarfilm fra 2003 instrueret af Tine Louise Kortermand Hansen efter eget manuskript.

Handling 
I 2002 tog seks unge danske og udenlandske performancekunstnere på en busturné igennem Europa. Turnéen startede i Danmark og fortsatte derefter til Sverige, Finland, Tyskland og Schweiz. Kunstnerne udviklede hver deres projekter under indflydelse af de mennesker de mødte på rejsen. Filmen giver et kort indblik i performanceturnéen og kunstnernes arbejdsproces og de tanker de gør sig undervejs.

Referencer

Eksterne henvisninger 
 

Danske film fra 2003

Performancekunstnere
Dokumentarfilm fra Danmark
Mesopotamia

Mesopotamia er en kortfilm instrueret af Fenar Ahmad efter manuskript af Fenar Ahmad og Jakob Katz.

Handling 
I 2020 har koalitionen forladt Irak, der ligger tilbage i borgerkrig. Under jorden holder en gruppe irakere sig skjult, og man følger deres liv gennem øjnene på drengen Tariq, der træf er en svær beslutning.

Referencer

Eksterne henvisninger 
 

Danske film fra 2008
Kortfilm fra Danmark
Film instrueret af Fenar Ahmad
Dansksprogede film
Møghunden

Møghunden er en kortfilm instrueret af Ulrik Svenningsen efter manuskript af Ulrik Svenningsen.

Handling 
I 40 år har han været gift med en furie. I 40 år har han fundet sig i ALT. I dag skal han igen ud at lufte HENDES hund.

Referencer

Eksterne henvisninger 
 

Danske film fra 1998

Kortfilm fra Danmark
Kokken

Kokken er en dansk kortfilm fra 2002, der er instrueret af Shaky González efter manuskript af ham selv og Lars C. Detlefsen.

Handling 
I aften er der dansekonkurrence på Københavns hotteste salsarestaurant. Henrik, den unge kok, er håbløst forelsket i den fortryllende Elena, men han mangler modet til at danse med hende. Henrik møder en mystisk posedame, der giver ham nogle magiske sko, der får ham til at danse som en drøm. Kan Henrik vinde konkurrencen og Elenas hjerte, og hvad vil der ske med de magiske sko?

Medvirkende 
 Thure Lindhardt - Henrik, kok
 Lili Baron - Elena
 Gordon Kennedy - Tjener
 Ghita Nørby - Posedame
 Tolo Meaquida - Ven
 Mauricio Vega - Julio
 Erik Holmey - Restaurantejer
 Warny Mandrup - Buttet gæst
 Maja Muhlack - Elenas ven
 Jakob Blomkvist - Kok
 Christian Flemming - Kok
 Alberto González - Kok
 Oma Jobe - Tjener
 Susan Jørgensen - Tjener
 Kristian Koch - Tjener
 Kim Leprevost - Tjener
 Janus Mikkelsen - Tjener

Referencer

Eksterne henvisninger 
 

Danske film fra 2002

Kortfilm fra Danmark
Roadkill

Roadkill er en børnefilm instrueret af Randy Lillegaard Larsen, Caroline Henriques Nielsen, Thomas Weinreich Sørensen, Line Windfeldt Pind, Mads Johansen efter manuskript af Caroline Henriques Nielsen.

Handling 
I animationsfilmen 'Road Kill' bliver en frø kørt over og kommer på skadestuen, hvorefter den står på genoptræning efter alle kunstens regler.

Referencer

Eksterne henvisninger 
 

Danske film fra 2008

Børnefilm fra Danmark
Den danske folkehøjskole

Den danske folkehøjskole er en dansk dokumentarfilm fra 1944, der er instrueret af Svend Methling efter manuskript af Harald Engberg.

Handling 
I anledning af den grundtvigske højskoles 100 års jubilæum i 1944 lavede man denne hyldest til en kulturhistorisk bedrift. I et roligt fremadskridende, klassisk filmsprog med ofte iscenesatte rekonstruktioner fortælles om højskolernes åndelige forudsætninger, om bestræbelser i tiden, og om det liv, der udfoldede sig, når bønderkarle og piger mødte den faderlige, grundtvigske ånd.

Referencer

Eksterne henvisninger 
 

Danske film fra 1944

Dokumentarfilm fra Danmark
Folkehøjskole
Hvor ligger Painful City?

Hvor ligger Painful City? er en dansk børnefilm fra 1993, der er instrueret af Lasse Spang Olsen efter manuskript af ham selv og Martin Spang Olsen.

Handling 
I bibliotekets læsesal ånder alt fred og traditionel ro. Indtil en glad ung mand kommer ind. Han har haft en stor oplevelse i biografen. Og hans mange indtryk fra en - langt fra ikke voldelig - westernfilm bliver særdeles levende refereret og gengivet til mindste hårdtslående detalje for en ufrivilligt medvirkende biblioteksgæst.

Referencer

Eksterne henvisninger 
 

Danske film fra 1993

Børnefilm fra Danmark
Tilfældets høst

Tilfældets høst er en dokumentarfilm instrueret af Stefan V. Jensen efter eget manuskript.

Handling 
I Cambodia ligger der mellem 6 og 10 millioner landminer, og landet har ulykkelig verdensrekord i antallet af ofre for minerne; hver dag bliver 10 uskyldige mænd, kvinder og børn ramt. For disse ofre er det en social og menneskelig katastrofe. De mister muligheden for at tjene til livets ophold, mændene forlader deres ramte koner, og i religionen er der heller ingen trøst at hente, fordi buddhismen anser ulykken som en følge af, at man har handlet forkert i et tidligere liv. At blive munk er derfor udelukket. I filmen interviewes en række ofre i alle aldre, samt et kvindeligt minerydderkorps, hvis mænd alle er dræbt af landminer.

Referencer

Eksterne henvisninger 
 

Danske film fra 1997

Cambodja
Dokumentarfilm fra Danmark
Kval

Kval er en dansk computeranimeret tegnefilm fra 1993 med instruktion og manuskript af Gunnar Wille.

Handling 
En lille figur er på rejse gennem livet. I et antydende og eksperimenterende billedsprog gennemspiller figuren forskellige arketypiske roller - som stjerne, som vandbærer, som holdspiller - og formår til sidst at samle sine erfaringer til en helhed af eksistentielle valgmuligheder.

Referencer

Eksterne henvisninger 
 

Danske film fra 1993
Animationsfilm fra Danmark
Depotet

Depotet er en dansk kortfilm fra 2003 med instruktion og manuskript af Esben Tønnesen.

Handling 
I den dunkle kælder under skolens gymnastiksal ligger depotet, hvor boldene opbevares. Nis er den 8-årige hovedperson, der bliver sendt afsted med lærerens ordre: "hent boldene". Men Nis er overbevist om, at noget forfærdeligt lurer i depotets mørke...

Referencer

Eksterne henvisninger 
 

Danske film fra 2003

Kortfilm fra Danmark
Danas have

Danas have er en dansk dokumentarfilm fra 2004 med instruktion og manuskript af Kajsa Kvaale.

Handling 
I den lille andedam, Danas Have, lever det stolte danske folkefærd med deres egne særprægede skikke, love og moraler. Danskerne har knyttet stærke bånd med sine allernærmeste naboer. Flere af dem har endda slået sig ned i det lille kongerige mod nord og nogle har boet her i flere år. I filmen beretter en gruppe af dem nu om deres oplevelser med at bo i H.C. Andersens egen lille andedam. I såvel eventyrets som virkelighedens verden fyldes den fredelige lille andedam dog indimellem med skræppende ænder, og så er det ikke altid lige let at være en af de "grimme" ællinger - men alle ved jo at Danmark er det bedste land i verden.

Referencer

Eksterne henvisninger 
 

Danske film fra 2004

Dokumentarfilm fra Danmark
Min smukke nabo

Min smukke nabo er en kortfilm instrueret af Amir Rezazadeh efter manuskript af Amir Rezazadeh.

Handling 
I den moderne storby lever mennesker side om side, men alligevel i vidt forskellige verdener. Anis er en ung indvandrerpige, der isolerer sig på sit værelse. I en oplyst stue overfor sidder hver aften en ung, lys pige og spiller på cello. Anis bliver fascineret af pigen med celloen og en aften ringer Anis til hende og beder hende spille, så hun kan høre musikken gennem telefonen.

Referencer

Eksterne henvisninger 
 

Danske film fra 1999

Kortfilm fra Danmark